Öt százalékkal drágul a gáz | Győr hírek | Győr-Moson-Sopron - kisalfold.hu
Győr hírek > Öt százalékkal drágul a gáz
2007.12.02. 07:57
Január elsejétől öt százalékkal kell többet fizetni a gázért. Kóka szerint ez az arány még mindig nem tükrözi a világpiaci árak emelkedését.
Más kérdés, hogy a hétköznapi ember egyelőre valószínűleg nem a világpiaci árhoz, hanem a saját pénztárcájához (fizetéséhez) viszonyítja az új árakat. E szerint a legalacsonyabb jövedelemkategóriába tartozók, akiknél az egy fogyasztási egységre jutó jövedelem kisebb mint a nyugdíjminimum kétszerese (havi 56.920 forint), a jelenlegi 60,81 forint helyett 65,87 forintot fizetnek köbméterenként 2008-ban.
"Január elsejétől öt százalékkal kell többet fizetni a gázért" - jelentette be Kóka János gazdasági miniszter tegnap. A kedden leköszönő miniszter szerint ez az arány még mindig nem tükrözi a világpiaci árak emelkedését. Múlt heti írásunkban (Rejtély a jövő évi gázár körül, Vasárnapi Kisalföld) már utaltunk rá, hogy öt százalékkal emelkedhet a gáz ára 2008-tól, míg az ártámogatás csökkenhet.
A gáz importára októberben már 10,7 százalékkal emelkedett. A gázért az olaj utolsó kilenc hónapos súlyozott átlagárát kell fizetni. Mivel várhatóan jövőre az olaj is drágább lesz, ezért nagy eséllyel áprilisban további gázáremelésre is számítani kell. "A változást elsősorban a folyamatosan emelkedő kőolajár-emelkedés indokolja" - írta közleményében a szaktárca.
"A Magyar Energia Hivatal feladata, hogy a földgáz árszabályozásának kereteiről szóló miniszteri rendelet értelmében negyedévenként áttekintse a földgázköltségeket és szükség esetén a földgázárak módosítására tegyen javaslatot a döntésre jogosult gazdasági és közlekedési miniszternek" - folytatta a gazdasági és közlekedési tárca közleményében.
A gáz árának szociális támogatásáról októberben hozott kormányrendelet szerint változatlanul négy jövedelmi kategória van a nyugdíjminimum, 2008. január elsejétől várhatóan 28.460 forint/hó alapján. Az egy fogyasztási egység arányszámai változatlanok, azaz jövőre is az ideihez hasonlóan számítják az egy háztartásban élők egy főre jutó jövedelmét. A legalacsonyabb jövedelemkategóriába tartozók, akiknél az egy fogyasztási egységre jutó jövedelem kisebb mint a nyugdíjminimum kétszerese (havi 56.920 forint), a jelenlegi 60,81 forint helyett 65,87 forintot fizetnek köbméterenként. Azok a szociálisan rászorulók, akiknél az egy fogyasztási egységre jutó jövedelem a nyugdíjminimum 2,5 szerese alatt van a támogatással, 68,12 forint helyett 73,18 forintot fognak fizetni egy köbméterért. Azoknál a családoknál, ahol az egy fogyasztási egységre jutó jövedelem 71.151 és 83.380 forint között van, az eddigi 75,39 forint helyett 83,95 forintért kapják köbméterenként a földgázt.
Azokban a háztartásokban pedig, ahol az egy fogyasztási egységre jutó jövedelem 85.381 forint és 99.610 forint között van, 82.70 forint helyett január elsejétől 91.50 forintot fizetnek a földgázért köbméterenként. A nem támogatott kategóriában - fogyasztási egységenként 99.611 forinton felüli jövedelem esetén - a jövő év elejétől 105.99 forint lesz.
2. Cseter János 2007. december 03. 13:37
„Szerintem a felfogással van a baj! Mivel az árak nem csak úgy emelkednek, hanem emelik, drágítjáktöbbnyire értékváltozás nélkűl!
Amíg a kommonizmus felé vezető úton terelték a birkatürelmű népet akkor az "árdrágító" spekulánsokat megbüntették! Ma az árdrágító spekulándok kezében van a büntető-hatalom és az árdrágítással bezsebelt haszon! Ebből bőven kerűl a szinte hűbéresekként tartott csicskásaik pénzelésére! A másik oktalan felfogás, pedig az, hogy sokan, azt képzelik, hogy a vezetésre bízott politikusokból áll maga az állam. Sőt egyesek úgy is képzeli a politikusok közül, hogy a nép az Ő szogálatára van felsorakozva, s velük, azt tesz amit akar! Neki nem érdeke az ,hogy a nép ne legyen kiszlgáltatva a tőkés kizsákmányolásnak! Hisz a hasonszőrüje!”
1. tryton 2007. december 02. 20:45
„Az a baj Kóka úrral,hogy csak bpest létezik számára!Sajnos a kis pénzből élők nem így gondolják.Nem is tudja hogy milyen minibálbérből számlákat fizetni meg családot eltartani.Üdv:János”
A jancsifaluiak nem kérnek a diszkóból
Legalább százan részt vettek azon a péntek estébe nyúló lakossági fórumon, amelynek témáját a… Tovább olvasom